ÚRAD VLÁDY
SLOVENSKEJ REPUBLIKY
    sekcia vládnej legislatívy

									Na rokovanie vlády SR
									dňa 30. októbra 2002 
									K materiálu č. 78 38/2002
									K bodu č. 41

S T A N O V I S K O

k návrhu zákona o platových pomeroch sudcov v roku 2003 a o dočasnom obmedzení účinnosti niektorých ustanovení zákona č. 385/2000 Z.z. o sudcoch a prísediacich a o zmene a doplnení niektorých zákonov v znení zákona č. 185/2002 Z.z.

I

	Predmetný návrh zákona predkladá na základe uznesenia vlády SR č. 1144 z 23. októbra 2002 k zmenám legislatívnych noriem podmieňujúcich návrh štátneho rozpočtu na rok 2003 podpredseda vlády a minister spravodlivosti SR D. Lipšic.

II

	Návrh zákona predpokladá odhad zvýšenia platov sudcov na druhý polrok kalendárneho roku 2003, pričom sudcovia v tomto roku nebudú mať nárok na tzv. „štrnásty plat“. Zvýšenie platových náležitostí spolu s ďalšími legislatívnymi zmenami, ktoré boli uskutočnené v priebehu posledných rokov, založili mimoriadne zložité podmienky pre zostavovanie ekonomicky únosného štátneho rozpočtu na budúci rok.

	Predložený návrh zákona nebol predmetom medzirezortného pripomienkového konania a nebol prerokovaný Legislatívnou radou vlády SR.

III

	Sekcia vládnej legislatívy Úradu vlády Slovenskej republiky odporúča vláde tento návrh  s c h v á l i ť  ešte s týmito pripomienkami:

K názvu
	Je potrebné upraviť takto: „Zákon z ... 2002 o platových pomeroch sudcov v roku 2003 a o dočasnom obmedzení účinnosti niektorých ustanovení zákona č. 385/2000 Z.z. o sudcoch a prísediacich v znení zákona č. 185/2002 Z.z.“.

K § 8
	V odseku 1 nahradiť slovo „rozhodnej“ slovom „rozhodujúcej“.

K § 9
	V odseku 2 nahradiť slovo „neprítomné“ slovom „neprítomného“.	

Bratislava 29. októbra 2002 
Vypracovala: V. Kučáková

									Štefan G r m a n
									generálny riaditeľ
   								    sekcie vládnej legislatívy